laion/Wikipedia-Exotic huggingface dataset:
რუსლან გაჯიევი

რუსლან გაჯიევი (დ. 1 იანვარი, 1978, სოფ. აზიზქენდი, მარნეულის მუნიციპალიტეტი, საქართველოს სსრ, სსრკ) — იურისტი, პედაგოგი, პოლიტიკოსი. დაამთავრა თბილისის სახელმწიფო უნივერსიტეტის სიღნაღის (კახეთის) ფილიალის იურიდიული ფაკულტეტი. 2001-2002 წლებში მარნეულის გამგეობის სოციალური განყოფილების სპეციალისტი; 2002-2006 წლებში მარნეულის გამგეობის იურიდიული სამსახურის უფროსი; 2006-2009 წლებში შპს „HA-ს“ მარნეულის ფილიალის დირექტორი; 2010-2011 წლებში შპს „VG-ს“ მარნეულის ფილიალის დირექტორი; წარმატებით ჩააბარა სკოლის დირექტორისა და პედაგოგის გამოცდები საგანმანათლებლო რესურსცენტრში; 2011 წელს ქ. მარნეულის N2 საჯარო სკოლის დირექტორი; 2011-2014 წლებში ქ. მარნეულის N3 საჯარო სკოლის დირექტორი; 2014 წლიდან მარნეულის მუნიციპალიტეტის საგანმანათლებლო რესურსცენტრის უფროსი. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 56,31% მიიღო (11 707 ხმა). რუსლან გაჯიევი — საქართველოს ბიოგრაფიული ლექსიკონი რუსლან გაჯიევი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2016
ბიძინა გეგიძე

ბიძინა გეგიძე (დ. 3 მარტი, 1958, სოფ. სამება, ახლანდ. ჩოხატაურის მუნიციპალიტეტი) — ქართველი ინჟინერი, პოლიტიკოსი, სპორტსმენი. საბჭოთა კავშირის სპორტის ოსტატი. 1980 წელს დაამთავრა თბილისის პოლიტექნიკური ინსტიტუტი. 1978-1981 წლებში იყო წარმატებული რაგბისტი. 1980-1990 წლებში საპროექტო ინსტიტუტის კონსტრუქტორი; 1990-1992 წლებში ფირმა „ათინათის“ მენეჯერი; 1991-1992 წლებში საქართველოს საგარეო საქმეთა სამინისტროს კომერციულ სამმართველოში პროექტის მენეჯერი; 1993-1995 წლებში შპს „გუმარის“ გენერალური დირექტორი; 1996-2004 წლებში საქართველოს ღვინისა და ალკოჰოლური სასმელების კომპანია GWS-ის დამფუძნებელი; 2002-2006 წლებში თბილისის საკრებულოს წევრი; 1995-2007 წლებში კინოსტუდია „აისის“ დამფუძნებელი; არის მხატვრული ფილმი „წარსულის აჩრდილების“ პროდიუსერი; 2014-2016 წლებში „საქართველოს ფოსტის“ გენერალური დირექტორის მოადგილე; პარტია „ახალი მემარჯვენეების“, საზოგადოებრივი მოძრაობების — „დაიცავი საქართველოსა“ და „სახალხო პატრულის“ დამფუძნებელი; მონაწილეობდა აფხაზეთის ომში. 2016-2020 წლებში იყო საქართველოს მე-9 მოწვევის პარლამენტის წევრი (თბილისის ვაკის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წელს განაცხადა, რომ კვლავ იყრიდა კენჭს ვაკეში. 1978 — საქართველოს თასი 1979 — საქართველოს თასი 1980 — საქართველოს თასი 1981 — სსრკ ჩემპიონატი (რაგბი), ბრინჯაოს მედალი ბიძინა გეგიძე — საქართველოს ბიოგრაფიული ლექსიკონი ბიძინა გეგიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ბიძინა გეგიძე ვაკის მაჟორიტარობისთვის დამოუკიდებლად ბრძოლას გეგმავს — Netgazeti
ზაზა აბაშიძე

ზაზა (ზაალ) აბაშიძე (დ. 28 ნოემბერი, 1957, თბილისი, საქართველო) — ქართველი ისტორიკოსი, საქართველოს ეროვნული ბიბლიოთეკის ყოფილი დირექტორი, საეკლესიო-საენციკლოპედიო ცენტრის გამგეობის თავმჯდომარე; ხელნაწერთა ეროვნული ცენტრის ხელმძღვანელი. 1979 წელს დაამთავრა თბილისის სახელმწიფო უნივერსიტეტის ისტორიის ფაკულტეტი; 1975 წელს მოსკოვის სახელმწიფო ისტორია-არქივმცოდნეობის ინსტიტუტის ისტორია-არქივმცოდნეობის ფაკულტეტი. ისტორიის მეცნიერებათა კანდიდატი, დოცენტი. მსახიობ დოდო აბაშიძის შვილი. 1980-1981 წწ. მუშაობდა თბილისის სახელმწიფო უნივერსიტეტის ისტორიის კათედრის ლაბორანტად. 1981-1983 წწ. ამავე უნივერსიტეტის ტოპონიმიკის ცენტრის უმცროს მეცნიერ-თანამშრომლად; 1983-1991 წწ. საქართველოს ისტორიის კათედრის უმცროს მეცნიერ-თანამშრომლად; 1991-2001 წწ. საქართველოს ისტორიის კათედრის მასწავლებლად; 1993-1995 წწ. მუშაობდა საქართველოს საგარეო საქმეთა სამინისტროში სახვადასხვა თანამდებობებზე. 1997-1988 წწ. გაიარა სტაჟირება ოქსფორდის უნივერსიტეტში რელიგიის მცოდნეობის სპეციალობით, ხოლო 2000 წ. რეგენსბურგის აღმოსავლეთის ეკლესიათა ინსტიტუტში აღმოსავლეთის ეკლესიათა ისტორიის სპეციალობით. 2001-2005 წწ. თსუ-ს საქართველოს ისტორიის კათედრის დოცენტი. 2005-2006 წწ. საქართველოს პარლამენტის ეროვნული ბიბლიოთეკის გენერალურ დირექტორი. 2007 წ. საქართველოს ეროვნული არქივის თავმჯდომარის მრჩევლი. 2006 წლიდან დღემდე არის საქართველოს საპატრიარქოს საეკლესიო-საენციკლოპედიო ცენტრის ხელმძღვანელი. 2009 წლიდან დღემდე მუშაობს საქართველოს საპატრიარქოს წმ. ანდრიას სახელობის ქართული უნივერსიტეტის საეკლესიო ისტორიისა და სამართლის სამაგისტრო პროგრამის ხელმძღვანელად. არის სრული პროფესორი. გამოქვეყნებული აქვს 30 სამეცნიერო ნაშრომი. ზაზა აბაშიძე — საქართველოს ბიოგრაფიული ლექსიკონი ზაზა აბაშიძე - liberali.ge
მექვია იხვი

მექვია იხვი (ლათ. Histrionicus histrionicus) — ფრინველი იხვისებრთა ოჯახისა. მისი სხეულის სიგრძეა 38–49 სმ, მასა 500–714 გ; მამალი რამდენადმე აღემატება დედალს. ნისკარტი და კისერი მოკლეა; ბოლო მახვილი და საფეხუროვანი; ფეხები დიდი, აპკიანი. გამრავლების პერიოდში მამლის შეფერილობაში ჭარბობს მუქი, მოლურჯო-რუხი ტონები; ზურგი და მუცელი შავია, გვერდები წაბლისფერი; თავზე, კისერზე, მკერდსა და ფრთებზე თეთრი ნიშნები აქვს. დედალი მუქი მურაა, თავის გვერდებზე თეთრი ლაქები აქვს. ბუდობს ჩრდილო-აღმოსავლეთ აზიის მთებში (დასავლეთით ტბა ბაიკალამდე და მდინარე ლენას ზემოთამდე), ჩრდილოეთ ამერიკის კლდოვან მთებში, ლაბრადორის ნახევარკუნძულზე, ბაფინის მიწისა და გრენლანდიის სამხრეთ ნაწილში, ისლანდიაში და შპიცბერგენის არქიპელაგზე; დიდ გუნდებად იზამთრებს ატლანტისა და წყნარი ოკეანის ჩრდილოეთ ნაწილის ზღვების გაუყინავი მონაკვეთების ქვიან სანაპიროებზე. უპირატესად სახლობს სწრაფდინებიანი და გამჭვირვალეწყლიანი მთის მდინარეებისა და ნაკადულების ზემო წელში. ჩაყვინთვისას იყენებს ფეხებსა და ფრთებს. იკვებება მოლუსკებით, კიბოსნაირებით, წყლის მწერებითა და მცირე ზომის თევზებით. ბუდე ჩვეულებრივ საგულდაგულოდაა დამალული ხშირ ბუჩქში ან კლდის ნიშში. დებს 3–10 (ჩვეულებრივ 5–8) კვერცხს, კრუხობს დედალი, ინკუბაცია 27–30 დღე გრძელდება. სიცოცხლის პირველივე დღიდან შესანიშნავად ცურავენ და ყვინთავენ; 7 კვირის შემდეგ კი ფრენის უნარსაც იძენენ. Лоскот В. М. Каменушка // Большая российская энциклопедия. т. 12. — М., 2008. — стр. 617. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 37, 119, 204.
1030

ვიკისაწყობში არის გვერდი თემაზე: 1030 1030 (ათას ოცდაათი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XI საუკუნის მე-3 დეკადის მე-10 წელი. ბაგრატ IV-ის დედის მარიამის ელჩობა ბიზანტიაში. ბაგრატის დაქორწინება კეისარ რომანოზ III-ის ასულ ელენეზე ნორმანდიელებმა დაიპყრეს სამხრეთი იტალია და სიცილია, დააარსეს რამდენიმე საგრაფო და საჰერცოგო, რომლებიც გაერთიანდნენ ერთიან სიცილიის სამეფოდ ტარტუს პირველი წერილობითი ხსენება კიევის მთავარმა იაროსლავ ბრძენმა ტარბატუს ნაქალაქარის ადგილზე დააარსა დასახლება იურიევი (თავისი ნამდვილი სახელის მიხედვით) მთავარი სტატია: კატეგორია:დაბადებული 1030. მთავარი სტატია: კატეგორია:გარდაცვლილი 1030. 30 აპრილი : მაჰმუდ ღაზნევი — ღაზნევიდების სახელმწიფოს სულთანი 998-1030 წწ (დ.971) ელენე - საქართველოს დედოფალი, კეისარ რომანოზ III-ის ასული საქართველო საქართველოს სამეფო : ბაგრატ IV, ძე გიორგი I-ისა - ერთიანი საქართველოს მეფე (1027 - 1072) კახეთის სამთავრო : გაგიკი - კახეთის ქორეპისკოპოსი (1029 - 1058) თბილისის საამირო : ჯაფარ III იბნ ალი - თბილისის ამირა (1012-1045) საქართველოს ეკლესია : ოქროპირ II - საქართველოს კათოლიკოს-პატრიარქი (1030 - 1039) სამხრეთი კავკასია ანისის სამეფო : აშოტ IV - ანისის (შირაკის) მეფე (1020-1040) ვანანდის სამეფო : გაგიკ-აბასი - ვანანდის (ყარსის) მეფე (1029- 1065) სიუნიკის სამეფო : სუმბატ II - სიუნიკის მეფე (1019-1070) სამხრეთ-დასავლეთი აზია ბიზანტიის იმპერია : რომან III - ბიზანტიის იმპერატორი (1028 - 1034) ღაზნევიდების სახელმწიფო : მეჰმედ ღაზნევი - სულთანი (1030- 1031) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : იაროსლავ I ბრძენი – დიდი მთავარი (1019-1054) პოლონეთი : მიეშკო II - პოლონეთის მეფე (1025-1031) დასავლეთი ევროპა საღვთო რომის იმპერია : კონრად II - იმპერატორი (1024-1039) და გერმანიის მეფე საფრანგეთი : რობერტ II - საფრანგეთის მეფე (996-1031) ინგლისი : კნუდ I დიდი - ინგლისის მეფე (1016-1035) წმინდა საყდარი : იოანე XIX - რომის პაპი (1024-1032)
ვახტანგ აბაშიძე (ეკონომისტი)

ვახტანგ აბაშიძე (დ. 5 იანვარი, 1941. სოფ. ურეხი, ბათუმის რაიონი, საქართველოს სსრ — გ. 11 თებერვალი, 2013) — ქართველი ეკონომისტი, პოლიტიკოსი. დაამთავრა მოსკოვის კოოპერაციული ინსტიტუტის ეკონომიკის ფაკულტეტი. 1931–1990 წლებში მუშაობდა ბათუმსა და ხელვაჩაურში რაიონულ კოოპერატივებსა და საფინანსო ორგანოებში. 1991–1995 წლებში იყო აჭარის ავტონომიური რესპუბლიკის ფინანსთა მინისტრი. 1995 წლიდან დემოკრატიული აღორძინების კავშირის წევრი. 1995-1999 წლებში იყო საქართველოს მე-4 მოწვევის პარლამენტის წევრი (ხელვაჩაურის მაჟორატარი), საარჩევნო ბლოკი „სრულიად საქართველოს აღორძინების კავშირი“. 1999-2004 წლებში იყო საქართველოს მე-5 მოწვევის პარლამენტის წევრი (ხელვაჩაურის მაჟორატარი), საარჩევნო ბლოკი „საქართველოს აღორძინება“. 2004-2008 წლებში იყო საქართველოს მე-6 მოწვევის პარლამენტის წევრი (ხელვაჩაურის მაჟორატარი), საარჩევნო ბლოკი „დემოკრატიული აღორძინების კავშირი “. 1972 — საქართველოს სამომხმარებლო კოოპერაციის ფრიადოსნის წოდება. 2002 — ღირსების ორდენის კავალერი ვახტანგ აბაშიძე (ეკონომისტი) — საქართველოს ბიოგრაფიული ლექსიკონი ვახტანგ აბაშიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ვახ აბდალაძე

ვახ აბდალაძე (დ. 6 თებერვალი, 1996, ქუთაისი) — ქართული წარმოშობის ირლანდიელი მორაგბე, რომელიც თამაშობს დუბლინის ლენსტერში ბურჯის პოზიციაზე. აბდალაძე დაიბადა ქალაქ ქუთაისში (საქართველო) და გაიზარდა ირლანდიაში. 5 წლის იყო, როდესაც მისი ოჯახი ქუთაისიდან ირლანდიაში გადავიდა საცხოვრებლად და დასახლდა დუბლინის გარეუბანში, სადაც აბდალაძემ დაიწყო რაგბის თამაში. თავდაპირველად მისი პოზიცია იყო შუამარბი, მოგვიანებით კი გადაინაცვლა შერკინებაში. აბდალაძე გამოძახებული იყო საქართველოს 17-წლ. ნაკრებში და სადაც 8 ნომრის პოზიციაზე ითამაშა. პირველი პროფესიონალური კონტრაქტი აბდალაძემ გააფორმა 2018 წელს, ლენსტერთან. მას შემდეგ კი დღემდე თადარიგის ბურჯად ითვლება და იშვიათად ეძლევა თამაშში ჩართვის საშუალება 2016 წელს, აბდალაძე გამოიძახეს ირლანდიის 20-წლ. ნაკრებში, 2016 წლის 20-წლ. მსოფლიო თასის მოსამზადებელ პერიოდში. ამ ტურნიში ირლანდიამ თავისი საუკეთესო შედეგი აჩვენა და ფინალში გასვლა მოახერხა, სადაც მასპინძელ ინგლისთან დამარცხდა. ლეინსტერის პროფილი Pro14-ის პროფილი ვახ აბდალაძე — European Professional Club Rugby ↑ Early starts and competitive edge helping Abdaladze to achieve his goals. Leinsterrugby.ie (6 მარტი, 2018). დაარქივებულია ორიგინალიდან — 2022-01-21. ციტირების თარიღი: 21 ოქტომბერი, 2018.
კრებითი სახელები

კრებითი სახელები — საზოგადო სახელები, რომლებიც აღნიშნავენ ერთგვარ საგანთა კრებულს. მაგალითად: ხალხი, ერი, ჯარი, ჯოგი, სტუდენტობა, ხროვა, ფარა, გუნდი და სხვა. კრებითი მნიშვნელობა აქვს იმ სახელებს, რომლებიც არიან ნარ სუფიქსით წარმოქმნილი. მაგალითად: ნაძვ-ნარ-ი, დაფ-ნარ-ი, წაბლ-ნარ-ი და სხვა. ამ შემთხვევაში, „ნარ“ სუფიქსით წარმოქმნილი სახელი აღნიშნავს ადგილს, სადაც უხვად არის ესა თუ ის საგანი. აკაკში შანიძე, ლეო კვაჭაძე, „ქართული ენა 5“, საქართველოს მაცნე, გვ. 76, თბ., 2014 წელი. კრებითი სახელი
აბდალაძე

საკუთარი სახელი აბდალაძე შეიძლება აღნიშნავდეს ერთ-ერთს ჩამოთვლილთაგან: გვანცა აბდალაძე — ისტორიკოსი, მწერალი ვახ აბდალაძე — ქართული წარმოშობის ირლანდიელი მორაგბე სულხან აბდალაძე — ისტორიკოსი, მწერალი
პატიმრის დილემა

„ტუსაღის დილემა“, ასევე „პატიმრის დილემა“ — თამაშთა თეორიაში არაკოოპერაციული თამაში, რომელშიც მოთამაშეები მიისწრაფვიან მიიღონ სარგებელი ერთმანეთთან თანამშრომლობით ან პირიქით, ერთმანეთის გაცემით. ისევე როგორც ზოგადად თამაშის თეორიაში, დაშვებულია, რომ მოთამაშე (ტუსაღი) საკუთარი სარგებლის მაქსიმალიზაციას ცდილობს და სხვების სარგებელზე არ დარდობს. ტუსაღის დილემაში „ჩაშვება“ მკაცრად დომინირებს თანამშრომლობაზე, ამიტომ ერთადერთი შესაძლებელი წონასწორობა — ორივე მოთამაშის მიერ ერთმანეთის გაცემაა. მარტივი სიტყვებით, მნიშვნელობა არ აქვს რას გააკეთებს მეორე მოთამაშე, ყოველი მოიგებს მეტს თუ „ჩაუშვებს“. ვინაიდან ნებისმიერ სიტუაციაში „ჩაშვება“ უფრო მომგებიანია, ყველა რაციონალური მოთამაშე „ჩაშვებას“ აირჩევს. ცალ-ცალკე რაციონალური ქმედებით მოთამაშეები საერთო ჯამში არარაციონალურ გადაწყვეტამდე მიდიან: თუ ორივე გასცემს ერთმანეთს, თითოეული ჯამში მიიღებს ნაკლებ სარგებელს (სასჯელს თანაბრად გაიყოფს), ვიდრე ერთმანეთთან თანამშრომლობის შემთხვევაში (ერთადერთ წონასწორობას ამ თამაშში არ მივყავართ პარეტოს ოპტიმალურ ამოხსნამდე). ამაში მდგომარეობს დილემის არსი. ტუსაღის დილემის მაგალითს ხშირად იყენებენ ეკონომიკური თეორიის სახელმძღვანელოებში ოლიგოპოლიისა და კარტელის განხილვისას. ორი ეჭვმიტანილი, უტყუარი ფაქტების საფუძველზე, დააკავეს ძარცვის გამო. გამომძიებლები, თანამშრომლობის მოტივიდან გამომდინარე, მათ ცალ-ცალკე საკნებში ათავსებენ, რაც გამორიცხავს პატიმრების ერთმანეთან კავშირს. თითოეულ მათგანს თავაზობენ ორ გამოსავალს: აღიაროს ან არ აღიაროს დანაშაული. ამავდროულად მათ უხსნიან: თუ ერთი მათგანი აღიარებს ჩადენილს, მაშინ მას ბრალდება მოეხსნება, მეორეს კი მიესჯება თავისუფლების აღკვეთა 7 წლის ვადით. თუ ორივე აღიარებს დანაშაულს, მაშინ ორივეს მიესჯება 6 წელი. თუ არც ერთი არ აღიარებს ჩადენილ დანაშაულს, მაშინ ორივეს 1 წელი მიესჯება. გამომდინარე იქიდან, რომ ამ თამაშის თითოეული მონაწილის მიზანი საკუთარი კეთილდღეობის მაქსიმალიზაციაა, მოთამაშეებისთვის თავდაცვის მიზნით საუკეთესო არჩევანია დანაშაულის აღიარება (იმ შემთხვევაში, თუ ისინი ფარულად შეთანხმებას ვერ ახერხებენ). აღიარების შემთხვევაში: რისკია 0 - 6 წელი არ აღიარების შემთხვევაში: რისკია 1 - 7 წელი თამაში პერიოდულად მეორდება და ყოველ მოთამაშეს შეუძლია მეორე „დასაჯოს“ წინა თამაშში ჩაშვებისთვის. ამგვარ თამაშში თანამშრომლობა შეიძლება გახდეს წონასწორობა, ხოლო ჩაშვების სტიმული კი შესაძლოა დასჯის საშიშროებად გადაიქცეს (იტერაციების რაოდენობის ზრდით ნეშის წონასწორობა მიისწრაფვის პარეტოს ეფექტიანობისკენ. აბილინის პარადოქსი Bicchieri, Cristina and Mitchell Green (1997) "Symmetry Arguments for Cooperation in the Prisoner's Dilemma", in G. Holmstrom-Hintikka and R. Tuomela (eds.), Contemporary Action Theory: The Philosophy and Logic of Social Action, Kluwer. Iterated Prisoner's Dilemma Bibliography web links, July, 2005. Plous, S. (1993). Prisoner's Dilemma or Perceptual Dilemma? Journal of Peace Research, Vol. 30, No. 2, 163–179. Iterated Prisoner’s Dilemma contains strategies that dominate any evolutionary opponent დაარქივებული 2012-12-26 საიტზე Wayback Machine. Prisoner's Dilemma (Stanford Encyclopedia of Philosophy) Effects of Tryptophan Depletion on the Performance of an Iterated Prisoner's Dilemma Game in Healthy Adults Is there a "dilemma" in Prisoner's Dilemma?
ნინა ჰაგენი

კატარინა „ნინა“ ჰაგენი (დ. 11 მარტი, 1955) — გერმანელი მომღერალი, მუსიკოსი. ცნობილია, როგორც „პანკის ნათლია“. აქტიურია, როგორც ადამიანთა და ცხოველთა უფლებების დამცველი. მთავარი სტატია: ნინა ჰაგენის ალბომი. Nina Hagen Band (1978) Unbehagen (1979) NunSexMonkRock (1982) Fearless / Angstlos (1983) Nina Hagen in Ekstasy / In Ekstase (1985) Nina Hagen (1989) Street (1991) Revolution Ballroom (1993) FreuD euch / BeeHappy (1995) Om Namah Shivay (1999) Return of the Mother (2000) Big Band Explosion (2003) Irgendwo auf der Welt (2006) Personal Jesus (2010) Volksbeat (2011) ნინა ჰაგენი კინოფილმების ინტერნეტ-მონაცემთა ბაზაში საკონცერტო ვიდეო ჩანაწერები დაარქივებული 2007-09-15 საიტზე Wayback Machine. დისკოგრაფია დაარქივებული 2007-10-08 საიტზე Wayback Machine.
ხათუნა გოგორიშვილი

ხათუნა გოგორიშვილი (დ. 4 სექტემბერი, 1964, თბილისი) — ქართველი ბიოლოგი, იურისტი და პოლიტიკოსი. 1987 დაამთავრა თბილისის სახელმწიფო უნივერსიტეტის ბიოლოგიის ფაკულტეტი, შემდეგ — სამართალმცოდნეობისა. 1982-1990 წლებში ეწეოდა პედაგოგიურ საქმიანობას. 1981-1982 წლებში იყო ფიგურული სრიალის სპეცსკოლის ლაბორანტი. 1987-1991 წლებში — სოფ. კიკეთის საშუალო სკოლის ქიმია-ბიოლოგიის მასწავლებელი. 1990-1993 წლებში იყო საქართველოს მწვანეთა მოძრაობის საორგანიზაციო განყოფილების გამგე. 1993-2009 წლებში საქართველოს პარლამენტის აპარატის კომისიის წამყვანი სპეციალისტია, აპარატის უფროსი. 2003-2004 წლებში — პოლიტიკური გაერთიანება „გაერთიანებული დემოკრატები“-ს სამსახურის უფროსი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა-დემოკრატები“, საპროცედურო საკითხთა და წესების კომიტეტის თავმჯდომარე. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა-გამარჯვებული საქართველოსთვის“. საპროცედურო საკითხთა და წესების კომიტეტის თავმჯდომარე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: ერთიანი ნაციონალური მოძრაობა — „მეტი სარგებელი ხალხს“, საპროცედურო საკითხთა და წესების კომიტეტის თავმჯდომარის მოადგილე. 2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“ (2017-დან ევროპული საქართველო), საფინანსო-საბიუჯეტო კომიტეტის წევრი (2016-დან). ხათუნა გოგორიშვილი — საქართველოს ბიოგრაფიული ლექსიკონი ხათუნა გოგორიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ნინო გოგუაძე

ნინო გოგუაძე შეიძლება აღნიშნავდეს: ნინო გოგუაძე — ფიზიოქიმიკოსი, საქართველოს VIII მოწვევის პარლამენტის წევრი ; ნინო გოგუაძე — იურისტი, საქართველოს IX მოწვევის პარლამენტის წევრი.
ბაგრატ თეიმურაზის ძე

ბაგრატ თეიმურაზის ძე (დ. 1565 – გ. 1590 წლის შემდეგ.) — ბატონიშვილი ბაგრატიონთა დინასტიიდან. იმერეთის სამეფო ტახტზე 1590 წელს აიყვანა გურიის მთავარმა გიორგი II გურიელმა რუსი ისტორიკოსის სტანისლავ დუმინის აზრით ბაგრატი იყო თეიმურაზ ბატონიშვილის ძე და იმერეთის მეფის ბაგრატ III-ის შვილიშვილი. კირილ თუმანოვი ბაგრატს, იმერეთის უფლისწულის, ვახტანგის ძის, თეიმურაზის ვაჟად მიიჩნევდა. ბაგრატ თეიმურაზის ძე შეიპყრო ქართლის მეფე სიმონ I-მა 1590 წელს. რუს. Вахушти Багратиони (1745). История Царства Грузинского: Жизнь Имерети. საქართველოს სამეფო სახლის დოკუმენტი №4. ბაგრატიონთა დინასტიის სამეფო და თავადური განშტოებები. ↑ 1.0 1.1 აბაშიძე ზ., ბახტაძე მ, ჯანელიძე ო., „საქართველო და ქართველები“, თბილისი, 2013. — გვ. 297, ISBN 978-9941-0-5498-3. ↑ Dumin, S.V., ed. (1996). Дворянские роды Российской империи. Том 3. Князья [Noble families of the Russian Empire. Volume 3: Princes] (in Russian). Moscow: Linkominvest. p. 87. ↑ Toumanoff, Cyrille (1990). Les dynasties de la Caucasie Chrétienne: de l'Antiquité jusqu'au XIXe siècle: tables généalogiques et chronologique (French). Rome, გვ. 181–182.
ნინო გოგუაძე (იურისტი)

ნინო გოგუაძე (დ. 24 ივნისი, 1980, თბილისი) — ქართველი იურისტი, პოლიტიკოსი. 2002 წელს დაამთავრა საქართველოს ტექნიკური უნივერსიტეტის იურიდიული ფაკულტეტი. 2006 წელს გაიარა ბერნის უნივერსიტეტის საკონსტიტუციო სამართლის კურსი; 2014-2015 წლებში სწავლობდა ემორის უნივერისტეტის სამართლის სკოლაში (აშშ) და მიენიჭა სამართლის მაგისტრის აკადემიური ხარისხი. 2004-2005 წლებში საქართველოს პარლამენტი, იურისტი; 2005-2007 წლებში „კორძაძის საადვოკატო ბიურო“, ადვოკატი; 2003 წელს ჩააბარა საქართველოს პროკურატურის საკვალიფიკაციო გამოცდები, 2006 წელს კი — ადვოკატთა სასერტიფიკაციო გამოცდები; 2010 წელს ლონდონის (დიდი ბრიტანეთი) საპარლამენტო სწავლებათა ცენტრში გაიარა საარჩევნო სისტემებისა და საარჩევნო პროცესების სასწავლო კურსი. იმავე წელს იყო ევროპის საბჭოს თბილისის პოლიტიკურ სწავლებათა სკოლის მონაწილე (სტრასბურგი, საფრანგეთი) და საარჩევნო მოხელეთა პროგრამა — BRIDGE-ის ბუდაპეშტში (უნგრეთი) კურსდამთავრებული; 2012 წელს იყო კარტერის ცენტრის სადამკვირვებლო მისიის წევრი ეგვიპტეში (ქ. კაირო); იმავდროულად, სხვადასხვა დროს იყო საარჩევნო სადამკვირვებლო დელეგაციების წევრი უნგრეთში, ისრაელში, აშშ-სა და სხვა ქვეყნებში. 2014-2016 წლებში თბილისის საკრებულოს წევრი. 2016-2020 წლებში იყო საქართველოს მე-9 მოწვევის პარლამენტის წევრი (თბილისის ვაშლიჯვრის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 51,43% მიიღო (12 549 ხმა). 2019 წელს ფრაქცია დატოვა და საპარლამენტო საქმიანობა დამოუკიდებელი დეპუტატის სახით განაგრძო. ნინო გოგუაძე — საქართველოს ბიოგრაფიული ლექსიკონი ნინო გოგუაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თანამდებობის პირის ქონებრივი მდგომარეობის დეკლარაცია: ნინო გოგუაძე. declaration.gov.ge (30 ოქტომბერი, 2019). ციტირების თარიღი: 7 მაისი, 2020.[მკვდარი ბმული] ↑ შედეგები 2016 ↑ უმრავლესობა ნინო გოგუაძემ და გიგა ბუკიამაც დატოვეს. რადიო თავისუფლება (15 ნოემბერი, 2019). ციტირების თარიღი: 23 მაისი, 2020.
ბაიროითის ევანგელიკური საეკლესიო მუსიკის უმაღლესი სკოლა

ბაიროითის ევანგელიკური საეკლესიო მუსიკის უმაღლესი სკოლა (გერმ. Hochschule für evangelische Kirchenmusik der Evangelisch-Lutherischen Kirche) — სახელმწიფო სტატუსის მქონე საეკლესიო უმაღლესი სკოლა ბავარიაში. უმაღლესი სასწავლებლის რექტორი 2019 წლის 1 ოქტომბრიდან არის ვოლფგანგ დებერლაინი, ხოლო სკოლის პრორექტორები არიან თომას ალბუსი და მარკო ზდრალეკი. 2013 წლის გაზაფხულის სემესტრიდან მოყოლებული სკოლაში სწავლება გადაყვანილი იქნა ბაკალავრისა და მასტერის ახალ სისტემაზე. სკოლა შემდეგ განყოფილებებზე სთავაზობს სწავლის მსურველთ საბუთების შეტანას: Bachelor of music, ევანგელიკური საეკლესიო მუსიკა. Bachelor of music, საფორტეპიანო პედაგოგიკა. Bachelor of music, ორღანი Bachelor of music, სადირიჟორო ხელოვნება (მთავარი მიმართულება გუნდის ხელმძღვანელი) Master of music, ევანგელიკური საეკლესიო მუსიკა. Master of music, საინსტრუმენტო პედაგოგიკა ან/და ვოკალის პედაგოგიკა შემდეგი მიმართულებებით: ფორტეპიანო. ორგანი. ვოკალი (ხმის ფორმირება). Master of music, სამუსიკო ხელმძღვანელი საინსტრუმენტო საქმე ან/და ვოკალის ვოკალის ხელოვნება შემდეგი მიმართულებებით: გუნდის ხელმძღვანელი. ბავშვთა გუნდის ხელმძღვანელი, ყმაწვილთა გუნდის ხელმძღვანელი. სასულე გუნდის ხელმძღვანელი. ანსამბლის ხელმძღვანელი/პოპულარული მუსიკა. საეკლესიო მუსიკალური გამოცდის (C საფეხურის) ჩაბარების შესაძლებლობა. ოფიციალური საიტი ↑ Statistisches Bundesamt Deutschland - GENESIS-Online <a href="https://wikidata.org/wiki/Track:Q110063591"></a>
ჰაიდელბერგის საეკლესიო მუსიკის უმაღლესი სკოლა

ჰაიდელბერგის საეკლესიო მუსიკის უმაღლესი სკოლა (გერმ. Hochschule für Kirchenmusik Heidelberg), (აბრევიაციით: კა-ი) — უმაღლესი სასწავლებელი 1931 წელს ჰერმან მაინჰარდ პოპენმა (გერმ. Hermann Meinhard Poppen) დააარსა საეკლესიო მუსიკოსთა მომზადების გაუმჯობესების მიზნით ბადენის სამხარეო ეკლესიაში. თავდაპირველად სასწავლებელს ჰქონდა სახელწოდება ჰაიდელბერგის საეკლესიო მუსიკალური ინსტიტუტი. Steiger, Renate (გამომცემელი): Die Hochschule für Kirchenmusik der Evangelischen Landeskirche in Baden, Heidelberg, ehemals Kirchenmusikalisches Institut, 1931–2006, und ihr Gründer Hermann Meinhard Poppen, 1885–1956. Festschrift zum 75-jährigen Bestehen. Strube, München 2006, ISBN 3-89912-079-5. ოფიციალური გვერდი
დრეზდენის საეკლესიო მუსიკის უმაღლესი სკოლა

დრეზდენის საეკლესიო მუსიკის უმაღლესი სკოლა (გერმ. Hochschule für Kirchenmusik Dresden) — სახელმწიფო სტატუსის მქონე დაწესებულება, რომელიც საქსონიის ევანგელიკურ-ლუთერანული სამხარეო ეკლესიის კუთვნილებაში იმყოფება. დიპლომი - საეკლესიო მუსიკა B საეკლესიო მუსიკალური C-მომზადება დასწრებული სწავლება დისტანციური სწავლება კომბინირებით პოპულარულ მუსიკასთან საეკლესიო მუსიკა A გუნდის ხელმძღვანელი, ორღანი და საორღანო იმპროვიზაცია მეორე სპეციალობა - მუსიკა : პედაგოგიური სამსახური გიმნაზიაში მეორე სპეციალობით საეკლესიო მუსიკა. გადამზადება: პოპულარული მუსიკა ეკლესიაში. დაარსებული იქნა 1949 წელს სამხარეო საეკლესიო მუსიკალური სკოლის ბაზაზე. 1992 წელს მოხდა საეკლესიო მუსიკალური სკოლის რეორგანიზება საქსონიის მხარის ევანგელიკურ-ლუთერანული საეკლესიო მუსიკის უმაღლეს სკოლად. დრეზდენის საეკლესიო მუსიკის უმაღლესი სკოლის ოფიციალური გვერდი
საქართველოს პარლამენტის საპროცედურო საკითხთა და წესების კომიტეტი

საქართველოს პარლამენტის საპროცედურო საკითხთა და წესების კომიტეტი - საქართველოს პარლამენტის ერთ-ერთი კომიტეტი. საპროცედურო საკითხთა და წესების კომიტეტი: უზრუნველყოფს საქართველოს პარლამენტის რეგლამენტის მოთხოვნათა დაცვას; განიხილავს კანონპროექტის მომზადებისა და განხილვის ვადის დარღვევის საკითხებს; კონტროლს უწევს საქართველოს კანონებისა და პარლამენტის დადგენილებების გარდამავალი დებულებებით, პარლამენტის ბიუროს გადაწყვეტილებებით განსაზღვრული დავალებების შესრულებას დადგენილ ვადაში; გამოავლენს პარლამენტის წევრთა თანამდებობრივი შეუთავსებლობის შემთხვევებს და შესაბამისად რეაგირებს მათზე; შეისწავლის და განიხილავს: პარლამენტის წევრის უფლებამოსილების ცნობისა და ვადამდე შეწყვეტის საკითხებს; განსაზღვრავს კომიტეტებში, საგამოძიებო და სხვა დროებით კომისიებსა და მუდმივმოქმედ საპარლამენტო დელეგაციებში პარლამენტის წევრთა რაოდენობისა და პროპორციული წარმომადგენლობის კვოტებს; პერიოდულად და საჭიროებისამებრ აანალიზებს პარლამენტის წევრის ქონებრივ ან/და საფინანსო მდგომარეობის დეკლარაციის შესახებ ინფორმაციას; ამოწმებს პარლამენტის წევრთა მიერ კომიტეტის სხდომების გაცდენის მონაცემებს და შემდეგ უზრუნველყოფს მის გამოქვეყნებას. საპროცედურო საკითხთა და წესების კომიტეტი დაარქივებული 2020-02-02 საიტზე Wayback Machine.